
1.Vispārīgā informācija

1.1. Atklāts konkurss “Degvielas iegāde VAS “Latvijas gaisa satiksme” autotransportam un dīzeļģenerātoriem uz 3 gadiem”, identifikācijas Nr. LGS 2026/43 (turpmāk – atklāts konkurss) (CPV kods: 09100000-0).

1.2. Pasūtītājs Valsts akciju sabiedrība “Latvijas gaisa satiksme” (turpmāk – Pasūtītājs), vienotais reģistrācijas numurs: LV40003038621, adrese: Muzeju iela 3, Lidosta “Rīga”, Mārupes pagasts, Mārupes novads, LV-1053, tālrunis: 67300950, e-pasts: lgs@lgs.lv.

1.3. Pasūtītāja kontaktpersona: Zane Linaberga-Dzerkale, tālrunis: 67300841, e-pasts: iepirkumi@lgs.lv. Kontaktpersona atklāta konkursa laikā sniedz tikai organizatorisku informāciju.

1.4. Pretendenta iespējas iepazīties ar iepirkuma nolikumu un papildu informācijas pieprasīšanas kārtība:
1.4.1. Atklāta konkursa nolikums, tā grozījumi, kā arī Iepirkumu komisijas (turpmāk – Komisija) sniegtās atbildes uz ieinteresēto piegādātāju uzdotajiem jautājumiem pieejamas elektroniskā formā pircēja profilā https://www.eis.gov.lv/EKEIS/Supplier/Organizer/1365.
1.4.2. Ieinteresētie piegādātāji uzņemas atbildību sekot līdzi Komisijas sniegtajai papildu informācijai un tiek uzskatīts, ka visi ieinteresētie piegādātāji papildu informāciju ir saņēmuši brīdī, kad tā publicēta pircēja profilā https://www.eis.gov.lv/EKEIS/Supplier/Organizer/1365.
1.4.3. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
1.4.4. Piegādātājs var pieprasīt papildu informāciju par iepirkuma procedūras dokumentos iekļautajām prasībām, nosūtot rakstiskus jautājumus elektroniski uz e-pastu: iepirkumi@lgs.lv vai iesniedzot pircēja profilā. Ja piegādātājs ir laikus pieprasījis augstākminēto papildu informāciju, Komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju pircēja profilā, kur ir pieejami iepirkuma procedūras dokumenti, norādot arī uzdoto jautājumu.

2. Iepirkuma priekšmets, plānotie apjomi un iepirkuma izpildes nosacījumi

2.1. Atklāta konkursa iepirkuma priekšmets ir degvielas iegāde VAS “Latvijas gaisa satiksme” autotransportam un dīzeļģenerātoriem uz 3 gadiem (turpmāk – piegādes) saskaņā ar Tehnisko specifikāciju (pielikums Nr.2), līguma projektu (pielikums Nr.4) un citām šajā nolikumā noteiktajām prasībām.

2.2. Piedāvājums jāiesniedz par visu iepirkuma priekšmeta apjomu. Pretendents drīkst iesniegt tikai vienu piedāvājuma variantu.

2.3. Līguma nosacījumi:
2.3.1. [bookmark: _Hlk76646705]Līguma darbības laiks un līgumcena – saskaņā ar līguma projektu (pielikums Nr.4) (36 (trīsdesmit seši) mēneši (no 2027.gada 1.februāra līdz 2030.gada 31.janvārim (ieskaitot)), nepārsniedzot kopējo līgumcenu 242 000,00 EUR (bez PVN)). Ja līguma darbības laikā, t.i., 36 (trīsdesmit sešos) mēnešos, līgumcena nav iztērēta, Pusēm ir tiesības rakstveidā noslēgt vienošanos par līguma termiņa pagarināšanu uz termiņu, kas nav ilgāks kā 6 (seši) mēneši. 
2.3.2. Iepirkuma apjoms un nosacījumi – saskaņā ar atklāta konkursa Tehnisko specifikāciju (pielikums Nr.2) un līguma projektu (pielikums Nr.4) un citām šajā nolikumā noteiktajām prasībām.

3. Prasības attiecībā uz piedāvājuma noformējumu, 
iesniegšanu un piedāvājuma atvēršanu

3.1. Piedāvājumi jāiesniedz sākot no dienas, kad paziņojums par līgumu ir publicēts Iepirkumu uzraudzības biroja mājas lapā internetā, bet ne vēlāk kā līdz 2026.gada 24.septembrim, plkst. 08:00.

3.2. Saskaņā ar Publisko iepirkumu likuma (turpmāk – PIL) 39. panta pirmo daļu, piedāvājumi atklātā konkursā ir iesniedzami TIKAI ELEKTRONISKI, izmantojot valsts elektroniskās informācijas sistēmas www.eis.gov.lv pieejamo Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas (turpmāk – EIS) e-konkursu apakšsistēmas iesniegtie piedāvājumi tiks atzīti par neatbilstošiem atklāta konkursa nolikuma prasībām un tiks atgriezti iesniedzējiem.

3.3. Katra iesniedzamā dokumenta formāts var atšķirties, bet ir jāievēro šādi iespējamie veidi:
3.3.1. aizpildītas attiecīgā atklātā konkursa sadaļā ievietotās formas (izmantojot EIS e-konkursu apakšsistēmas piedāvātos rīkus);
3.3.2. elektroniski aizpildīti dokumenti, kas sagatavoti ārpus EIS e-konkursu apakšsistēmas un augšupielādēti EIS e-konkursu apakšsistēmas attiecīgajās vietnēs, izmantojot pdf failu formātu, t. sk. ar formās integrētajiem failiem (šādā gadījumā pretendents ir atbildīgs par aizpildāmo formu atbilstību nolikuma prasībām, kā arī dokumenta atvēršanas un nolasīšanas iespējām).

3.4. Sagatavojot piedāvājumu, pretendents ievēro, ka:
3.4.1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā).
3.4.2. iesniedzot piedāvājumu, pretendents piedāvājumu pēc izvēles var parakstīt: 1) ar drošu elektronisko parakstu un laika zīmogu vai 2) ar EIS e-konkursu apakšsistēmas piedāvāto elektronisko parakstu. 

3.5. Piedāvājumu atvēršanas sanāksme notiks 2026.gada 24.septembrī, plkst. 12:00, Pasūtītāja telpās: Lidosta “Rīga”, Muzeju iela 3, Mārupes pagasts, Mārupes novads, LV – 1053, atbilstoši PIL:
3.5.1. piedāvājumu atvēršanas sanāksme ir atklāta;
3.5.2. iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā;
3.5.3. Komisija elektroniskajā informācija sistēmā vienlaikus atver iesniegtos piedāvājumus, pircēja profilā publicējot pretendentu, piedāvājuma iesniegšanas datumu un laiku un piedāvāto cenu vai izmaksas.

3.6. Piedāvājums jāsagatavo latviešu valodā. Citā valodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Dokumentus, kuri satur specifisku terminoloģiju un/vai klauzulas, var iesniegt oriģinālvalodā, nepievienojot tulkojumu.

3.7. Piedāvājumā iekļautajiem dokumentiem jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, labojumiem, dzēsumiem. Ja būs pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

3.8. Piedāvājumā pretendents norāda tās piedāvājuma daļas, kuras satur komercnoslēpumu, ja tas ir nepieciešams.

3.9. Visi piedāvājumā iekļautie dokumenti ir jāsagatavo atbilstoši šī nolikuma prasībām (t.sk., tā pielikumus un formas, kas ievietotas EIS e-konkursu apakšsistēmā attiecīgā atklātā konkursa sadaļā).

3.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

3.11. Piegādātājam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no atklāta konkursa rezultātiem.

4. Pretendenta kvalifikācijas (atlases) prasības un 
iesniedzamie kvalifikācijas (atlases) dokumenti

4.1. Pretendentam izvirzītās kvalifikācijas (atlases) prasības un kvalifikācijas (atlases) prasību apliecinošie dokumenti, kas jāiekļauj piedāvājumā:



	Prasība
	Iesniedzamais dokuments

	4.1.1.
	Pieteikums par piedalīšanos atklātā konkursā, ko paraksta pretendenta pārstāvis ar pārstāvības tiesībām vai tā pilnvarota persona.

Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģinālu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	4.1.1.1.



4.1.1.2.
	Pieteikums par piedalīšanos atklātā konkursā saskaņā ar nolikuma pielikumu Nr.1.

Ja pieteikumu parakstījusi pretendenta pārstāvja ar pārstāvības tiesībām pilnvarota persona, tad piedāvājumā jāiesniedz atbilstoša pilnvara.
Pretendents, kas reģistrēts ārvalstī, iesniedz dokumentu, kas apliecina personas, kura pretendenta – juridiskas personas vārdā paraksta piedāvājuma dokumentus, pārstāvības tiesības.

	4.1.2.
	Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstī, atbilstoši attiecīgās valsts normatīvo aktu prasībām.
	4.1.2.1.
	Pretendenta, kas reģistrēts Latvijas Republikas Uzņēmumu reģistrā, reģistrācijas faktu Komisija pārbauda Uzņēmumu reģistra mājaslapā.

Pretendents, kas reģistrēts ārvalstī – iesniedz komersanta reģistrācijas apliecību vai līdzvērtīgas iestādes izdotu dokumentu, kas ir atbilstošs attiecīgās valsts normatīviem aktiem. Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad pretendents iesniedz informāciju par pretendenta reģistrācijas nr. un reģistrācijas laiku, kā arī norāda kompetento iestādi tā reģistrācijas valstī, kas nepieciešamības gadījumā var apliecināt reģistrācijas faktu). Pretendents, kas reģistrēts ārvalstī, papildus iesniedz arī kompetentās institūcijas izsniegtu paziņojumu par valdes, padomes, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, sastāvu.

	4.1.3.
	Pretendentam ir spēkā esoša Valsts ieņēmumu dienesta vai attiecīgās ārvalsts kompetentās institūcijas izsniegta speciālā atļauja (licence) naftas produktu mazumtirdzniecībai.
	4.1.3.1.
	Komisija informāciju par pretendentam spēkā esošu speciālo atļauju (licenci) naftas produktu mazumtirdzniecībai pārbaudīs Valsts ieņēmumu dienesta publiskajā datubāzē: https://www6.vid.gov.lv/AP.



4.2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk tekstā – piegādātāju apvienība), piedāvājumā jānorāda persona, kura pārstāv piegādātāju apvienību atklātā konkursā, kā arī katras personas atbildības apjoms, aizpildot atklāta konkursa nolikuma pielikumā Nr.1 pievienotās pieteikuma veidlapas 3.sadaļu un pievienojot nolikuma 4.1.punktā norādītos dokumentus.

4.3. Piegādātāju apvienībai jāiesniedz šādi dokumenti:
4.3.1. pilnvara piegādātāju apvienības dalībniekiem, kuru visi apvienības biedri ir pilnvarojuši parakstīt iepirkuma procedūras dokumentāciju, iesniegt piedāvājumu atklātā konkursā un veikt citas darbības atklāta konkursa ietvaros apvienības vārdā, vai sabiedrības līgums, kuru parakstījuši visi apvienības biedri, un kurā norādīts pilnvarojums pārstāvēt apvienību atklātā konkursā un katras personas atbildības apjoms;
4.3.2. pieteikums par piedalīšanos atklātā konkursā (pielikums Nr.1), ko piegādātāju apvienības vārdā paraksta tās pilnvarotais dalībnieks, norādot:
4.3.2.1. informāciju par piegādātāju apvienībā iesaistītajām personām: juridiskas personas nosaukums (fiziskas personas vārds, uzvārds), juridiskas personas reģistrācijas numurs (fiziskas personas kods), juridiskā adrese un e-pasta adrese, tālruņa numurs; 
4.3.2.2. katras personas atbildības apjomu procentos;
4.3.2.3. katras personas izpildāmās līguma daļas precīzu aprakstu.
4.3.3. par personām, uz kuru iespējām piegādātāju apvienība balstās, lai apliecinātu, ka apvienības kvalifikācija atbilst atklāta konkursa nolikumā izvirzītajām kvalifikācijas prasībām, ir jāiesniedz tie atklāta konkursa nolikuma 4.sadaļā norādītie kvalifikācijas dokumenti, kas pamato attiecīgās personas atbilstību norādītajai kvalifikācijas prasībai un spējas izpildīt tai nodoto līguma daļu.
4.3.4. atklāta konkursa nolikuma 4.1.1.1. – 4.1.3.1. punktos norādītie dokumenti ir jāiesniedz atbilstoši norādītajam katras personas atbildības apjomam tādējādi, lai tiktu apliecināta piegādātāju apvienības atbilstība visām izvirzītajām kvalifikācijas (atlases) prasībām.

4.4. Ja pretendents piesaista apakšuzņēmēju, kura sniedzamo pakalpojumu vērtība ir vismaz 10 000 euro (bez PVN) no kopējas iepirkuma līguma vērtības, vai neatkarīgi no apakšuzņēmējam nododamo pakalpojumu vērtības, balstās uz tā spējām, lai apliecinātu, ka pretendenta kvalifikācija atbilst atklāta konkursa nolikumā izvirzītajām prasībām, pretendents aizpilda atklāta konkursa nolikuma pielikumā Nr.1 pievienotās pieteikuma veidlapas 4.sadaļu, norādot precīzu pakalpojuma apjomu (euro bez PVN), kurš tiks nodots apakšuzņēmējam, precīzi norādot, kuras līguma daļas tiks nodotas apakšuzņēmējam, un pievienojot šo līguma daļu aprakstu. 

4.5. Apakšuzņēmēju piesaistes gadījumā pretendents papildus iesniedz šādus dokumentus:
4.5.1. apakšuzņēmēja apliecinājumu vai vienošanos starp pretendentu un apakšuzņēmēju par sadarbību konkrētā līguma izpildē;
4.5.2. gadījumā, ja atklāta konkursa nolikuma 4.5.1. apakšpunktā noteikto dokumentu ir parakstījusi apakšuzņēmēja pārstāvja ar pārstāvības tiesībām pilnvarota persona, tad piedāvājumā jāiesniedz atbilstoša pilnvara;
4.5.3. apakšuzņēmējs, kas reģistrēts ārvalstī, iesniedz komersanta reģistrācijas apliecību vai līdzvērtīgas iestādes izdotu dokumentu, kas apliecina apakšuzņēmēja reģistrācijas faktu, un dokumentu, kas apliecina personas, kura apakšuzņēmēja – juridiskas personas vārdā paraksta atklāta konkursa nolikuma 4.5.1. apakšpunktā noteikto dokumentu, pārstāvības tiesības;
4.5.4. attiecīgu atklāta konkursa nolikuma 4.nodaļā norādīto kvalifikācijas dokumentu par piesaistīto apakšuzņēmēju, kas pierāda, ka apakšuzņēmēja kvalifikācija ir pietiekama (atbilstoša) tam nodotās līguma daļas izpildei.

4.6. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.

4.7. Pretendents var iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

4.8. Ja pretendents iesniedz Eiropas vienoto iepirkuma procedūras dokumentu, Komisijai jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Komisija nepieprasīs tādus dokumentus un informāciju, kas ir tā rīcībā vai ir pieejama publiskās datubāzēs.

4.9. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam. Eiropas vienoto iepirkuma dokumentu iespējams aizpildīt EIS tīmekļvietnē izveidotajā rīka adresē: http://espd.eis.gov.lv. Iesniedzot Eiropas vienoto iepirkuma procedūras dokumentu, pretendents aizpilda tā I, II, III, IV un VI sadaļu.

5. Tehniskais un finanšu piedāvājums

5.1. Tehniskais piedāvājums pretendentam ir jāsagatavo un jāiesniedz atbilstoši nolikuma Tehniskajā specifikācijā (pielikums Nr.2) noteiktajām prasībām.

5.2. [bookmark: _Hlk81897704]Papildus tehniskajam piedāvājumam pretendents pievieno:
5.2.1. degvielas uzpildes staciju tīkla karti vai sarakstu Rīgā un pārējā Latvijas Republikas teritorijā;
5.2.2. degvielas uzpildes staciju tīkla karti vai sarakstu Lietuvas Republikā un Igaunijas Republikā;
5.2.3. degvielas uzpildes kredītkaršu lietošanas nosacījumus.

5.3. Pretendenta tehniskajam piedāvājumam pilnībā jāatbilst nolikuma Tehniskajā specifikācijā (pielikums Nr.2) norādītajām prasībām, tai skaitā – pretendenta pienākums ir sagatavot un iesniegt visus nolikuma 5.2. punkta apakšpunktos noteiktos dokumentus.

5.4. Finanšu piedāvājums pretendentam ir jāsagatavo un jāiesniedz atbilstoši nolikuma Finanšu piedāvājuma formai (pielikums Nr.3).

5.5. Pretendents finanšu piedāvājumam pievieno dokumentus, piemēram, čeks/-i, kas apliecina katra finanšu piedāvājumā norādītā degvielas veida 1 (viena) litra mazumtirdzniecības cenu Rīgā dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu.

5.6. Finanšu piedāvājumā pretendents iekļauj visas izmaksas un izdevumus, kas saistīti ar Tehniskajā specifikācijā (pielikums Nr.2) minētajām piegādēm, pakalpojumiem un jebkurām citām izmaksām, kas pretendentam ir saistošas, lai nodrošinātu līguma izpildi visā līguma darbības termiņā, un visus valsts un pašvaldību noteiktos nodokļus un nodevas, izņemot pievienotās vērtības nodokli (turpmāk – PVN).

5.7. Piedāvājuma līgumcena ir jāaprēķina un jānorāda euro (EUR bez PVN) ar precizitāti līdz 3 (trīs) zīmēm aiz komata.

5.8. Finanšu piedāvājumā degvielas 1 (viena) litra vidējo svērto mazumtirdzniecības cenu AR ATLAIDI, EUR bez PVN pretendents aprēķina un norāda pēc sekojošas formulas:

S = (E95*1 200 + E98*70 000 + DD*70 000) / 141 200, kur:

S – 95 bezsvina, 98 bezsvina benzīna un dīzeļdegvielas 1 (viena) litra vidējā svērtā mazumtirdzniecības cena Rīgā ar piedāvāto atlaidi.

E95 – 95 bezsvina benzīna 1 (viena) litra mazumtirdzniecības cena Rīgā dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu, ieskaitot nodokļus (izņemot PVN) un pārējos izdevumus ar piedāvāto atlaidi.

E98 – 98 bezsvina benzīna 1 (viena) litra mazumtirdzniecības cena Rīgā dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu, ieskaitot nodokļus (izņemot PVN) un pārējos izdevumus ar piedāvāto atlaidi.

DD – dīzeļdegvielas 1 (viena) litra mazumtirdzniecības cena Rīgā dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu, ieskaitot nodokļus (izņemot PVN) un pārējos izdevumus ar piedāvāto atlaidi.

5.9. Pretendentam finanšu piedāvājumā jānorāda mazumtirdzniecības cena par 1 (viena) litra degvielas iegādi pretendenta degviela uzpildes stacijā Rīgā (pretendents izvēlas vienu konkrētu degvielas uzpildes staciju pēc saviem ieskatiem) dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu (https://info.iub.gov.lv).

6. Piedāvājumu vērtēšana

6.1. Komisija slēgtās sēdē/-ēs izvērtēs tikai tos piedāvājumus, kas iesniegti nolikumā paredzētajā kārtībā un termiņā.

6.2. Komisija pārbaudīs pretendentu atbilstību izvirzītajām kvalifikācijas (atlases) prasībām, pretendentu piedāvājumu atbilstību nolikumā izvirzītajām prasībām un izvēlēsies piedāvājumu saskaņā ar noteiktajiem piedāvājuma izvērtēšanas kritērijiem.

6.3. Ja tikai viens piegādātājs ir iesniedzis piedāvājumu, Komisija rīkosies saskaņā ar PIL 41. panta divpadsmito daļu.

6.4. Pretendenta un tā iesniegtā piedāvājuma pārbaude un vērtēšana notiks šādā secībā:
6.4.1. pretendenta kvalifikācijas (atlases) dokumentu atbilstības nolikuma prasībām pārbaude;
6.4.2. pretendenta tehniskā piedāvājuma atbilstības nolikuma prasībām pārbaude;
6.4.3. pretendenta finanšu piedāvājuma vērtēšana, tai skaitā, pārbaude saskaņā ar PIL 41. panta devīto daļu un 53. pantu;
6.4.4. pretendenta, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvērtēšanas kritērijam būtu piešķiramas līguma slēgšanas tiesības, noteikšana;
6.4.5. PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos noteikto pretendentu izslēgšanas iemeslu pārbaude tiks veikta PIL 42. pantā un pārejas noteikumu 28.punktā noteiktajā kārtībā;
6.4.6. Starptautisko un Latvijas Republikas nacionālo sankciju likuma 11.1 pantā noteikto sankciju esamība attiecībā uz pretendentu tiks veikta Starptautisko un Latvijas Republikas nacionālo sankciju likuma 11.1 pantā noteiktajā kārtībā.
6.4.7. [bookmark: _Hlk126918550]Eiropas Komisija Padomes regulas (ES) 2022/576 5.k pantā noteiktā aizlieguma esamība attiecībā uz pretendentu tiks veikta Eiropas Komisija Padomes regulas (ES) 2022/576 5.k pantā noteiktajā kārtībā.

6.5. Katrā vērtēšanas posmā vērtē tikai to pretendentu piedāvājumus, kas nav noraidīti iepriekšējā vērtēšanas posmā.

6.6. Pretendenta kvalifikācijas (atlases) dokumentu atbilstības nolikuma prasībām pārbaude:
6.6.1. Komisija vērtē pretendenta iesniegto kvalifikācijas (atlases) dokumentu atbilstību nolikuma prasībām, kā arī pārbauda pretendenta atbilstību izvirzītajām kvalifikācijas (atlases) prasībām.
6.6.2. Ja Komisija konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, Komisija rīkojas saskaņā ar PIL 41. panta sesto un septīto daļu.
6.6.3. Pretendents un tā iesniegtais piedāvājums tiek noraidīts atklātā konkursā kvalifikācijas (atlases) pārbaudes posmā un piedāvājums netiek tālāk izvērtēts, ja Komisija konstatē, ka pretendenta kvalifikācijas (atlases) dokumentu saturs neatbilst nolikuma prasībām un/vai pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju.

6.7. Pretendenta tehniskā piedāvājuma atbilstības nolikuma prasībām pārbaude:
6.7.1. Pēc pretendentu kvalifikācijas (atlases) pārbaudes Komisija veic kvalifikācijas (atlases) pārbaudi izturējušo pretendentu tehnisko piedāvājumu atbilstības pārbaudi.
6.7.2. Pretendents un tā iesniegtais piedāvājums tiek noraidīts atklātā konkursā tehniskā piedāvājuma pārbaudes posmā un piedāvājums netiek tālāk izvērtēts, ja Komisija konstatē, ka:
6.7.2.1. nav iesniegts kāds no tehniskā piedāvājuma dokumentiem, nav norādīta tehniskajā piedāvājumā iekļaujamā informācija, vai tehniskā piedāvājuma dokumenti un/vai to saturs neatbilst nolikuma prasībām;
6.7.2.2. tehniskais piedāvājums neatbilst Tehniskās specifikācijas (pielikums Nr.2) prasībām;
6.7.2.3. tehniskais piedāvājums nav iesniegts par pilnu iepirkuma priekšmeta apjomu un/vai ir iesniegti divi vai vairāki piedāvājumu varianti.

6.8. Pretendenta finanšu piedāvājuma vērtēšana:
6.8.1. Pēc pretendentu tehnisko piedāvājumu atbilstības pārbaudes Komisija veic tehnisko piedāvājumu atbilstības pārbaudi izturējušo pretendentu finanšu piedāvājumu vērtēšanu.
6.8.2. Pretendents un tā iesniegtais piedāvājums tiek noraidīts atklātā konkursā finanšu piedāvājuma vērtēšanas posmā un piedāvājums tālāk netiek izskatīts, ja Komisija konstatē, ka:
6.8.2.1. nav iesniegts finanšu piedāvājums;
6.8.2.2. iesniegtais finanšu piedāvājums neatbilst Finanšu piedāvājuma formai (pielikums Nr.3);
6.8.2.3. iesniegtais finanšu piedāvājums nav iesniegts par pilnu iepirkuma priekšmeta apjomu, un/vai ir iesniegti divi vai vairāki finanšu piedāvājumu varianti.
6.8.3. Komisija veic aritmētisko kļūdu pārbaudi pretendentu piedāvājumos. Vērtējot finanšu piedāvājumu, Komisija rīkojas saskaņā ar PIL 41. panta devīto daļu un 53. pantu.

6.9. Pretendenta, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvērtēšanas kritērijam būtu piešķiramas līguma slēgšanas tiesības, noteikšana:
6.9.1. Komisija par saimnieciski visizdevīgāko piedāvājumu atzīst tā pretendenta piedāvājumu, kurš iesniedzis nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā tikai cenu.
6.9.2. Komisija no atbilstošajiem piedāvājumiem izvēlas piedāvājumu ar viszemāko degvielas 1 (viena) litra vidējo svērto mazumtirdzniecības cenu AR ATLAIDI, EUR bez PVN saskaņā ar Finanšu piedāvājuma formu.
6.9.3. Viszemākās cenas kritērijs kā piedāvājuma izvēles kritērijs noteikts, jo sagatavotā Tehniskā specifikācija ir detalizēta un citiem piedāvājuma kritērijiem nav būtiskas nozīmes piedāvājuma izvēlē.

6.10. Ja pretendents, kuram iepirkuma procedūrā būtu piešķiramas līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu kvalifikācijas (atlases) prasībām, kas noteiktas paziņojumā par līgumu vai iepirkuma procedūras dokumentos, Komisija pirms lēmuma pieņemšanas par līguma slēgšanas tiesību piešķiršanu pieprasīs iesniegt dokumentus, kas apliecinās pretendenta atbilstību pretendentu kvalifikācijas (atlases) prasībām.

6.11. Pārbaude par PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktos noteiktajiem pretendentu izslēgšanas iemesliem tiks veikta PIL 42. pantā un pārejas noteikumu 28.punktā noteiktajā kārtībā attiecībā uz pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.

6.12. Pārbaude par Starptautisko un Latvijas Republikas nacionālo sankciju likuma 11.1 pantā noteikto sankciju esamību tiks veikta Starptautisko un Latvijas Republikas nacionālo sankciju likuma 11.1 pantā noteiktajā kārtībā attiecībā uz pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības.

6.13. Pārbaude par Eiropas Komisija Padomes regulas (ES) 2022/576 5.k pantā noteiktā aizlieguma esamību tiks veikta Eiropas Komisija Padomes regulas (ES) 2022/576 5.k pantā noteiktajā kārtībā attiecībā uz pretendentu, kuram būtu piešķiramas līguma slēgšanas tiesības.

7. Lēmuma par līguma slēgšanas tiesību piešķiršanu pieņemšana 
un iepirkuma līguma noslēgšana

7.1. Iepirkuma līguma slēgšanas tiesības tiks piešķirtas pretendentam, kurš būs iesniedzis nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā tikai cenu saskaņā ar nolikuma 6.9. punktu, un uz kuru nebūs attiecināmi PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos noteiktie pretendentu izslēgšanas iemesli, Starptautisko un Latvijas Republikas nacionālo sankciju likuma 11.1 pantā noteiktās sankcijas un Eiropas Komisija Padomes regulas (ES) 2022/576 5.k pantā noteiktais aizliegums.

7.2. Triju darbdienu laikā pēc lēmuma pieņemšanas visi pretendenti tiks rakstveidā informēti par pieņemto lēmumu.

7.3. Ar pretendentu, kuram piešķirtas iepirkuma līguma slēgšanas tiesības, atbilstoši PIL 60. panta septītajā daļā noteiktajiem nogaidīšanas termiņiem tiks slēgts iepirkuma līgums saskaņā ar līguma projektu (pielikums Nr.4).

7.4. Pretendentam, kuram piešķirtas iepirkuma līguma slēgšanas tiesības, līgums jāparaksta 10 (desmit) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā pretendents, kuram piešķirtas iepirkuma līguma slēgšanas tiesības, neparaksta līgumu, tas tiek uzskatīts par atteikumu slēgt iepirkuma līgumu.

7.5. Ja pretendents, kuram piešķirtas iepirkuma līguma slēgšanas tiesības, atteiksies slēgt iepirkuma līgumu ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis nākamo saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis nākamo saimnieciski visizdevīgāko piedāvājumu, bet tas atteiksies slēgt iepirkuma līgumu, Komisija pieņems lēmumu pārtraukt iepirkuma procedūru, neizvēloties nevienu piedāvājumu.

7.6. Pēc Pasūtītāja pieprasījuma piegādātāju apvienība, attiecībā uz kuru pieņemts lēmums slēgt līgumu, reģistrē personālsabiedrību saskaņā ar piedāvājumā norādīto atbildības apjomu Latvijas Republikas Uzņēmumu reģistra Komercreģistrā 10 (desmit) darba dienu laikā pēc Pasūtītāja nosūtītā uzaicinājuma reģistrēt personālsabiedrību. Līgums ar piegādātāju apvienību tiek slēgts pēc personālsabiedrības nodibināšanas un Latvijas Republikas Uzņēmumu reģistra lēmuma kopijas iesniegšanas Pasūtītājam. Ja 10 (desmit) darba dienu laikā no Pasūtītāja nosūtītā uzaicinājuma reģistrēt personālsabiedrību, tā netiek reģistrēta, tas tiek uzskatīts par pretendenta (piegādātāju apvienības) atteikumu slēgt iepirkuma līgumu.

7.7. Iepirkuma procedūrā izraudzītais pretendents (iepirkuma līguma puse) nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem, un iepirkuma procedūrā izraudzītajam pretendentam (iepirkuma līguma pusei) ir pienākums saskaņot ar Pasūtītāju papildu personāla iesaistīšanu iepirkuma līguma izpildē PIL 62. pantā noteiktajā kārtībā.

8. Komisijas tiesības un pienākumi

8.1. Komisijas tiesības:
8.1.1. pārtraukt iepirkumu procedūru jebkurā tās stadijā, ja tam ir objektīvs pamatojums;
8.1.2. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad Komisija ir ieguvusi informāciju šādā veidā, pretendents ir tiesīgs iesniegt izziņu vai citu dokumentu par attiecīgo faktu, ja Komisijas iegūtā informācija neatbilst faktiskajai situācijai;
8.1.3. izslēgt pretendentu no turpmākās dalības iepirkuma procedūrā, ja pretendents atbilst kādam no PIL 42. panta otrās daļas 1., 2., 3., 4., 5., 6., 7., 10., 11., 12., 13., 14. punktos noteiktajiem pretendentu izslēgšanas iemesliem;
8.1.4. izslēgt pretendentu no turpmākās dalības iepirkuma procedūrā, ja uz pretendentu ir attiecināmas Starptautisko un Latvijas Republikas nacionālo sankciju likuma 11.1 pantā noteiktās sankcijas;
8.1.5. izslēgt pretendentu no turpmākas dalības iepirkuma procedūrā, ja uz pretendentu ir attiecināms Eiropas Komisija Padomes regulas (ES) 2022/576 5.k pantā noteiktais aizliegums;
8.1.6. pieprasīt pretendentam precizēt informāciju par savu piedāvājumu. Saņemot uzaicinājumu sniegt šādu informāciju, pretendentam tā jāiesniedz pieprasījumā norādītajā laikā. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā;
8.1.7. pieprasīt pretendentam iesniegt dokumenta oriģinālu, ja Komisijai rodas šaubas par iesniegtā dokumenta autentiskumu;
8.1.8. pieaicināt ekspertu, kas izsaka Komisijai neatkarīgu viedokli par iesniegtajiem piedāvājumiem. Eksperts nav Komisijas loceklis un Komisijai eksperta viedoklis nav saistošs;
8.1.9. risināt visus ar iepirkumu procedūras norisi saistītos jautājumus. 

8.2. Komisijas pienākumi:
8.2.1. nodrošināt iepirkuma procedūras dokumentu izstrādāšanu, protokolēt iepirkuma procedūras gaitu;
8.2.2. nodrošināt katra iepirkuma procedūras posma dokumentēšanu;
8.2.3. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
8.2.4. pēc ieinteresēto personu pieprasījuma normatīvajos aktos noteiktajā kārtībā sniegt informāciju par šo nolikumu;
8.2.5. piedāvājumu noformējuma pārbaudes, pretendentu atlases, piedāvājumu atbilstības pārbaudes un piedāvājumu vērtēšanas laikā nodrošināt piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā;
8.2.6. piedāvājumā ietverto informāciju izmantot tikai iepirkuma procedūras rezultātu noteikšanai un iepirkuma līguma slēgšanai; piedāvājumā ietvertās informācijas izmantošanai citiem mērķiem jāsaņem piedāvājuma iesniedzēja rakstiska piekrišana.


9. Pretendenta tiesības un pienākumi

9.1. Pretendenta tiesības:
9.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
9.1.2. piedalīties piedāvājumu atvēršanas sanāksmē.

9.2. Pretendenta pienākumi:
9.2.1. sagatavot piedāvājumu atbilstoši atklāta konkursa nolikuma un tā pielikumu prasībām;
9.2.2. sniegt patiesu informāciju;
9.2.3. sniegt skaidrojumus uz Komisijas pieprasījumiem par piedāvājumā iekļauto informāciju;
9.2.4. segt visas izmaksas, kas saistītas ar piedāvājuma sagatavošanu un iesniegšanu.

10. Citi noteikumi

10.1. Informācijas apmaiņa starp Pasūtītāju un piegādātājiem / pretendentiem notiek elektroniski pa e-pastu. Mutvārdos sniegtā informācija iepirkuma procedūras ietvaros nav saistoša.
10.2. Atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta pirmā punkta b), c) un e) apakšpunktam pretendenta un līgumslēdzēja, kā datu subjekta, personas dati var tikt apstrādāti iepirkuma līguma izpildei vai nepieciešamo pasākumu veikšanai pirms iepirkuma līguma noslēgšanas.
10.3. Pretendenta piedāvājumā norādītie un sniegtie personas dati tiks apstrādāti šīs iepirkuma procedūras ietvaros atbilstoši PIL un citu normatīvo aktu prasībām.
10.4. Atklāta konkursa nolikums sagatavots un apstiprināts latviešu valodā uz 24 (divdesmit četrām) lapām. Nolikums sastāv no nolikuma teksta uz 12 (divpadsmit) lapām un no 4 (četriem) pielikumiem uz 12 (divpadsmit) lapām. Pielikumi ir šī nolikuma neatņemama sastāvdaļa:
[bookmark: _Ref138125709]Pielikums Nr.1 – Pieteikums par piedalīšanos atklātā konkursā uz 4 (četrām) lapām.
Pielikums Nr.2 – Tehniskā specifikācija uz 2 (divām) lapām.
Pielikums Nr.3 – Finanšu piedāvājuma forma uz 1 (vienas) lapas.
Pielikums Nr.4 – Līguma projekts uz 5 (piecām) lapām.


Komisijas priekšsēdētājs								I.Saliņš


DOKUMENTS IR PARAKSTĪTS AR DROŠU ELEKTRONISKO PARAKSTU 
UN SATUR LAIKA ZĪMOGU


Pielikums Nr.1

[bookmark: _Toc45708570][bookmark: _Toc45708839][bookmark: _Toc45709757]Atklāta konkursa
“Degvielas iegāde VAS “Latvijas gaisa satiksme”
autotransportam un dīzeļģenerātoriem uz 3 gadiem”
(identifikācijas Nr. LGS 2026/43)
PIETEIKUMS PAR PIEDALĪŠANOS ATKLĀTĀ KONKURSĀ

[Pretendents formu aizpilda atbilstoši noteiktajai formai. Ja kāda sadaļa uz pretendentu nav attiecināma, pretendents to nedzēš, bet norāda 
“NAV ATTIECINĀMS”]

Pretendents, ______________________________, reģ.Nr.__________________________,
	Komersanta nosaukums				
tā__________________________________________________________________ personā 
Paraksttiesīgās personas vārds un uzvārds, amats
1. ar šī pieteikuma iesniegšanu:
1.1. piekrīt piedalīties atklātā konkursā “Degvielas iegāde VAS “Latvijas gaisa satiksme” autotransportam un dīzeļģenerātoriem uz 3 gadiem”, identifikācijas Nr. LGS 2026/43, ievērojot atklāta konkursa nolikuma prasības;
1.2. apliecinām, ka esam reģistrēti normatīvajos aktos noteiktajos gadījumos un kārtībā un esam licencēti vai sertificēti atbilstoši attiecīgās valsts normatīvo aktu prasībām;
1.3. apliecinām, ka atklāta konkursa nolikuma prasības, tai skaitā – Tehniskās specifikācijas prasības, mums ir zināmas un saprotamas pilnībā, iebildumu un pretenziju nav;
1.4. garantējam nolikuma prasību precīzu izpildi;
1.5. apliecinām, ka visa iesniegtā dokumentācija un informācija ir iesniegta pilnā apjomā un ir patiesa;
1.6. apliecinām, ka līguma izpildē netiks ietvertas Krievijas Federācijas un Baltkrievijas Republikas izcelsmes preces vai pakalpojumi;
1.7. apliecinām, ka piekrītam atklāta konkursa nolikumam pievienotā līguma projekta noteikumiem;
1.8. apliecinām, ka uz pretendentu nav attiecināms neviens no Eiropas Komisija Padomes regulas (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktajiem aizliegumiem.

2. Informācija par pretendentu:
2.1. Pretendenta nosaukums: ______________________
2.2.  Reģistrācijas numurs: ________________________
2.3.  PVN maksātāja numurs: ______________________
2.4. Uzņēmuma statuss (pie atbilstošā atzīmēt ar “X”):
□ Mikrouzņēmums (uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro).
□ Mazais uzņēmums (uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro).
□ Vidējais uzņēmums (uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro).
□ Cits statuss.
2.5. Juridiskā adrese: ____________________________
2.6.  Biroja adrese: ______________________________
2.7.  Kontaktpersona: ____________________________ /vārds, uzvārds, amats/
2.8.  Telefons: __________________________________
2.9. E – pasta adrese: ___________________________
2.10.Banka: ___________________________________
2.11. Kods: ___________________________________
2.12. Konts: ___________________________________

3. Ja pretendents ir piegādātāju apvienība:
3.1. personas, kuras veido piegādātāju apvienību (juridiskas personas nosaukums (fiziskas personas vārds, uzvārds), juridiskas personas reģistrācijas Nr. (fiziskas personas kods), juridiskā adrese un/vai pasta adrese, tālruņa numurs):	_______							____________________________________	____________________________________________________________
3.2. katras personas atbildības apjoms (%): ___________________________________
3.3. katras personas izpildāmās līguma daļas precīzs apraksts: ____________________
3.4. pilnvarotā persona, kas pārstāv piegādātāju apvienību atklātā konkursā: __________________________________________________________________

4. Ja pretendents līguma izpildē piesaista apakšuzņēmēju, kuru veicamo būvdarbu vai sniedzamo pakalpojumu vērtība ir vismaz 10 000 euro no kopējās iepirkuma līguma vērtības vai lielāka:
4.1.  Informācija par apakšuzņēmēju (juridiskas personas nosaukums (fiziskas personas vārds, uzvārds), juridiskas personas reģistrācijas Nr. (fiziskas personas kods), juridiskā adrese un/vai pasta adrese, tālruņa numurs): ______________________________
__________________________________________________________________
4.2. apakšuzņēmējam nododamās līguma daļas apjoms (euro): ___________________	
4.3. apakšuzņēmējam nododamās līguma daļas precīzs apraksts: __________________
4.4. apakšuzņēmēja uzņēmuma statuss (pie atbilstošā atzīmēt ar “X”):
□ Mikrouzņēmums (uzņēmums, kurā strādā mazāk nekā 10 darbinieki un kura gada apgrozījums (ieņēmumi noteiktā laika posmā) vai bilance (pārskats par uzņēmuma aktīviem un pasīviem) nepārsniedz 2 miljonus euro).
□ Mazais uzņēmums (uzņēmums, kurā strādā mazāk nekā 50 darbinieki un kura gada apgrozījums vai bilance nepārsniedz 10 miljonus euro).
□ Vidējais uzņēmums (uzņēmums, kurā strādā mazāk nekā 250 darbinieki un kura gada apgrozījums nepārsniedz 50 miljonus euro, vai bilance nepārsniedz 43 miljonus euro).
□ Cits statuss.

5. Pretendents informē, ka (pēc vajadzības, atzīmējiet vienu no turpmāk minētajiem, atzīmēt ar “X”):
☐ 5.1. ir iesniedzis piedāvājumu neatkarīgi no konkurentiem[footnoteRef:1] un bez konsultācijām, līgumiem vai vienošanām, vai cita veida saziņas ar konkurentiem; [1:  Šī apliecinājuma kontekstā ar terminu “konkurents” apzīmē jebkuru fizisku vai juridisku personu, kura nav pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi varētu iesniegt piedāvājumu šim iepirkumam.] 

☐ 5.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.

6. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 5.2. punktu, ne ar vienu konkurentu nav bijusi saziņa attiecībā uz:
6.1. cenām;
6.2. cenas aprēķināšanas metodēm, faktoriem (apstākļiem) vai formulām;
6.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
6.4. tādu piedāvājuma iesniegšanu, kas neatbilst iepirkuma prasībām; 
6.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

7. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 5.2.punktu.

8. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, bet ne mazāk kā 700 eiro, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

[Dokumenta parakstītāja amats]		[Dokumenta parakstītāja vārds un uzvārds]

DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU UN SATUR LAIKA ZĪMOGU” vai “E-KONKURSU SISTĒMĀ IESTRĀDĀTO PARAKSTA RĪKU”]


Pielikums
(aizpilda un pievieno gadījumā,
ja pretendents ir atzīmējis pieteikuma 5.2.punktu)

Informācija par Pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	




[Dokumenta parakstītāja amats]		[Dokumenta parakstītāja vārds un uzvārds]

DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU UN SATUR LAIKA ZĪMOGU” vai “E-KONKURSU SISTĒMĀ IESTRĀDĀTO PARAKSTA RĪKU”]



Pielikums Nr.2

Atklāta konkursa
“Degvielas iegāde VAS “Latvijas gaisa satiksme”
autotransportam un dīzeļģenerātoriem uz 3 gadiem”
(identifikācijas Nr. LGS 2026/43)
TEHNISKĀ SPECIFIKĀCIJA
(sagatavošanas vai pēdējās aktualizācijas datums 20.07.2026.)

1. Iepirkuma priekšmets – nodrošināt VAS “Latvijas gaisa satiksme” (turpmāk – VAS “LGS”) autotransportu un dīzeļģenerātorus ar degvielu.
1. Līguma darbības laiks – 36 (trīsdesmit seši) mēneši (no 2027.gada 1.februāra līdz 2030.gada 31.janvārim (ieskaitot)), nepārsniedzot kopējo līgumcenu 242 000,00 EUR (bez PVN)). Ja līguma darbības laikā, t. i., 36 (trīsdesmit sešos) mēnešos, līgumcena nav iztērēta, Pusēm ir tiesības rakstveidā noslēgt vienošanos par līguma termiņa pagarināšanu uz termiņu, kas nav ilgāks kā 6 (seši) mēneši.
1. Iepirkuma priekšmets paredz:
3.1. Automašīnu uzpildi ar degvielu
3.1.1. VAS “LGS” īpašumā / nomā esošo automašīnu uzpildi ar degvielu (95 bezsvina un/vai 98 bezsvina benzīnu; dīzeļdegvielu) un iespēju iegādāties DUS pieejamās auto preces pēc iespējas plašākā Latvijas Republikas teritorijā.
3.1.2. Aptuvenais degvielas iegādes daudzums 36 (trīsdesmit sešos) mēnešos:
	E95
	· 1 200 litri;

	E98
	· 70 000 litri;

	DD
	· 70 000 litri.


Degvielas apjoms ir indikatīvs, atbilstoši plānotajam iegādes apjomam. Norādītais apjoms līguma darbības laikā nav saistošs.
3.1.3. Pretendents apmaksu par precēm un/vai pakalpojumiem ļaus veikt bezskaidras naudas formā ar kredītkartēm uz VAS “LGS” vārda. Plānotais kredītkaršu skaits – aptuveni 30 (trīsdesmit) kredītkartes, paredzot iespēju piedāvāt papildus norēķinu kartes pēc nepieciešamības.
3.1.4. Pretendents bez maksas nodrošinās degvielas kredītkaršu izgatavošanu, izsniegšanu, izmantošanu un piegādi, tai skaitā, gadījumos, kad kredītkarte tiek pazaudēta / nozagta. Bojātu degvielas kredītkarti pretendents bez papildus samaksas apmainīs pret derīgu.
3.1.5. Piedāvātajai degvielai un autopiederumiem ir jāatbilst Latvijas Republikā spēkā esošajiem kvalitātes standartiem.
3.1.6. Pretendents nodrošinās iespēju iegādāties degvielu (95 bezsvina un 98 bezsvina benzīns un/vai dīzeļdegviela), un autopiederumus degvielas uzpildes stacijās katru dienu 24 stundas diennaktī.
3.1.7. Minimālais pretendentam esošo DUS skaits un izvietojums Latvijas Republikas teritorijā:
	Rīga
	vismaz 3 stacijas

	Liepāja
	vismaz 1 stacija

	Ventspils
	vismaz 1 stacija

	Madona
	vismaz 1 stacija

	Daugavpils
	vismaz 1 stacija

	Rēzekne
	vismaz 1 stacija


3.1.8. Pretendents DUS pieejamību un norēķinu iespēju ar kredītkartēm nodrošinās Latvijā, Lietuvā un Igaunijā.
3.1.9. Degvielas kvalitātes nodrošināšanai kā garantija tiek izvirzīta prasība: nekvalitatīvas degvielas iegādes gadījumā, kā rezultātā pasūtītāja transportlīdzeklim ir radušies bojājumi, kas apstiprināti ar atbilstošu ekspertīzes atzinumu, pretendents pasūtītājam atlīdzina visus radušos zaudējumus normatīvajos aktos noteiktajā kārtībā.

3.2. A2 klases arktiskās dīzeļdegvielas (bez piedevām) piegādi
3.2.1. Pretendents katra kalendārā gada laika posmā no 1.novembra līdz 31.decembrim un/vai no 1.janvāra līdz 31.martam nodrošinās A2 klases arktiskās dīzeļdegvielas (bez piedevām) piegādi.
3.2.2. Pie katras atsevišķās A2 klases arktiskās dīzeļdegvielas (bez piedevām) piegādes, pretendenta pienākums ir pasūtītājam iesniegt piegādātās degvielas atbilstības sertifikātu/-us, kas apliecina, ka piegādātā degviela atbilst spēkā esošajām noteiktajām kvalitātes prasībām un standartiem, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām.
3.2.3. Piegādes adrese – VAS “Latvijas gaisa satiksme”, Muzeju iela 3, Lidosta “Rīga”, Mārupes novads, Mārupes pagasts, LV – 1053.
3.2.4. Vienas piegādes maksimālais iespējamais apjoms – 5 (piecas) tonnas.
3.2.5. Aptuvenais dīzeļdegvielas piegāžu daudzums 36 (trīsdesmit sešos) mēnešos – 6 (sešas) piegādes.
3.2.6. Pasūtītāja norādītais piegāžu daudzums ir aptuvens un tas var mainīties. Pasūtītājs patur tiesības pasūtīt mazāku vai lielāku piegāžu daudzumu.
3.2.7. Degvielas kvalitātes nodrošināšanai kā garantija tiek izvirzīta prasība: nekvalitatīvas degvielas piegādes gadījumā, kā rezultātā pasūtītāja dīzeļģenerātoram/-iem ir radušies bojājumi, kas apstiprināti ar atbilstošu ekspertīzes atzinumu, pretendents pasūtītājam atlīdzina visus radušos zaudējumus normatīvajos aktos noteiktajā kārtībā.

1. Pretendents iepirkuma līguma izpildē neietvers Krievijas Federācijas un Baltkrievijas Republikas izcelsmes preces vai pakalpojumus.

Papildus tehniskajam piedāvājumam pretendents pievieno:
a) degvielas uzpildes staciju tīkla karti vai sarakstu Rīgā un pārējā Latvijas Republikas teritorijā;
b) degvielas uzpildes staciju tīkla karti vai sarakstu Lietuvas Republikā un Igaunijas Republikā;
c) degvielas uzpildes kredītkaršu lietošanas nosacījumus.



Pielikums Nr.3

Atklāta konkursa
“Degvielas iegāde VAS “Latvijas gaisa satiksme”
autotransportam un dīzeļģenerātoriem uz 3 gadiem”
(identifikācijas Nr. LGS 2026/43)
FINANŠU PIEDĀVĀJUMA FORMA

	Nosaukums
	Cena* par 1 (vienu) litru,
EUR bez PVN
	Pastāvīgā atlaide (%)
	Cena par 1 (vienu) litru ar atlaidi,
EUR bez PVN
	Paredzamais apjoms** (litri)
	Kopējā summa par paredzamo apjomu AR ATLAIDI, EUR bez PVN
	[bookmark: _Hlk78196538]Degvielas 1 (viena) litra vidējā svērtā mazumtirdzniecības cena AR ATLAIDI, EUR bez PVN (saskaņā ar nolikuma 5.8.punktu)

	95 bezsvina benzīns
	 
	 
	 
	1 200
	 
	 

	98 bezsvina benzīns 
	 
	 
	 
	70 000
	 
	

	Dīzeļdegviela
	 
	 
	 
	70 000
	 
	




	Piedāvātā auto piederumu pastāvīgā atlaide (%). 
Piedāvātā atlaide netiks vērtēta, bet tā tiks fiksēta līgumā.
	 

	Vienas piegādes kopējās transporta izmaksas EUR (bez PVN) saskaņā ar Tehniskās specifikācijas 3.2.punktu.
Piedāvātās vienas piegādes kopējās transporta izmaksas netiks vērtētas, bet tās tiks fiksētas līgumā.
	



Pretendents finanšu piedāvājumam pievieno dokumentus, piemēram, čeks/-i, kas apliecina katra finanšu piedāvājumā norādītā degvielas veida 1 (viena) litra mazumtirdzniecības cenu Rīgā dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu.


*Pretendentam finanšu piedāvājumā jānorāda mazumtirdzniecības cena par 1 (viena) litra degvielas iegādi pretendenta degviela uzpildes stacijā Rīgā (pretendents izvēlas vienu konkrētu degvielas uzpildes staciju pēc saviem ieskatiem) dienā, kad Iepirkumu uzraudzības birojs publicējis šīs iepirkuma procedūras paziņojumu par līgumu (https://info.iub.gov.lv).
**Degvielas apjoms ir indikatīvs, atbilstoši plānotajam iegādes apjomam, un ir paredzēts vienīgi finanšu piedāvājumu salīdzināšanai. Norādītais apjoms līguma darbības laikā nav saistošs.

[Dokumenta parakstītāja amats]		[Dokumenta parakstītāja vārds un uzvārds]

DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU UN SATUR LAIKA ZĪMOGU” vai “E-KONKURSU SISTĒMĀ IESTRĀDĀTO PARAKSTA RĪKU”]


Pielikums Nr.4

Atklāta konkursa
“Degvielas iegāde VAS “Latvijas gaisa satiksme” 
autotransportam un dīzeļģenerātoriem uz 3 gadiem”
(identifikācijas Nr. LGS 2026/43)
LĪGUMA PROJEKTS

LĪGUMS Nr.

Dokumenta datums ir tā 
elektroniskās parakstīšanas datums

Valsts akciju sabiedrība “Latvijas gaisa satiksme”, vienotais reģistrācijas Nr. 40003038621, turpmāk – Pircējs, kuru pamatojoties uz uzņēmuma statūtiem un valdes pilnvarojumu, pārstāv tās valdes priekšsēdētājs Dāvids Tauriņš un valdes loceklis Aivars Pūcītis, no vienas puses un
___, vienotais reģistrācijas Nr. ___, turpmāk –  Pārdevējs, kuru pamatojoties uz ___ pārstāv ___, no otras puses, turpmāk Pircējs un Pārdevējs tekstā kopā saukti “Puses”, ievērojot Pircēja iepirkuma procedūras ar identifikācijas Nr. LGS 2026/43 rezultātus, noslēdz līgumu, turpmāk – Līgums, par turpmāko:

1. LĪGUMA PRIEKŠMETS UN VISPĀRĪGIE NOTEIKUMI
1.1. Pārdevējs atbilstoši Līguma nosacījumiem, Tehniskajai specifikācijai (Līguma 1.pielikums), Finanšu piedāvājumam (Līguma 2.pielikums), Tehniskajam piedāvājumam (Līguma 3.pielikums), kas ir Līguma neatņemamas sastāvdaļas, apņemas nodrošināt: 
1.1.1. Pircēja autotransportu ar 95 bezsvina, 98 bezsvina vai dīzeļdegvielu, turpmāk – Preces;
1.1.2. Pircējam iespēju iegādāties Pārdevēja degvielas uzpildes stacijās, turpmāk – DUS, pieejamās auto preces, turpmāk – Pakalpojumi;
1.1.3. Pircējam iespēju par Precēm un Pakalpojumiem DUS norēķināties ar Pārdevēja izgatavotām un Pircējam izsniegtām bezskaidras naudas formas degvielas kredītkartēm, turpmāk – Degvielas kartes;
1.1.4. katra kalendārā gada laika posmā no 1.novembra līdz 31.decembrim un/vai no 1.janvāra līdz 31. martam nodrošinās Pircējam A2 klases “arktiskās klases” dīzeļdegvielu (bez piedevām) un tās piegādi uz Pircēja juridisko adresi – Muzeju iela 3, Lidosta “Rīga”, Mārupes pagasts, Mārupes novads, LV-1053. Pie katras atsevišķās A2 klases arktiskās dīzeļdegvielas (bez piedevām) piegādes, pretendenta pienākums ir pasūtītājam iesniegt piegādātās degvielas atbilstības sertifikātu/-us, kas apliecina, ka piegādātā degviela atbilst spēkā esošajām noteiktajām kvalitātes prasībām un standartiem, Eiropas Savienības standartu un citu starptautisko vai reģionālo standartizācijas organizāciju standartu, kā arī normatīvo dokumentu prasībām. Vienas piegādes maksimālais iespējamais apjoms – 5 (piecas) tonnas dīzeļdegvielas. 
1.2. Pārdevēja DUS piedāvātajai degvielai un autopiederumiem ir jāatbilst Latvijas Republikas teritorijā spēkā esošajiem kvalitātes standartiem.
1.3. Pārdevējs katru dienu 24 (divdesmit četras) stundas diennaktī nodrošinās Pircējam pieejamību Pārdevēja DUS, tai skaitā – tajās pieejamajām Precēm un Pakalpojumiem, un veikt norēķinus ar Pārdevēja izsniegtajām Degvielas kartēm.
1.4. Pārdevēja DUS tīkla karte vai saraksts Latvijas Republikas, Lietuvas Republikas un Igaunijas Republikas teritorijā kā arī Pārdevēja Degvielas karšu lietošanas nosacījumi ir iekļauti Tehniskajā piedāvājumā (Līguma 3.pielikums).

2. LĪGUMA SUMMA, NORĒĶINU UN ATSKAIŠU KĀRTĪBA
2.1. Kopējā Līguma summa par Precēm un Pakalpojumiem visā Līguma darbības laikā nedrīkst pārsniegt 242 000,00 EUR (divi simti četrdesmit divi tūkstoši euro un 00 centi), neieskaitot pievienotās vērtības nodokli. Līguma kopējās summas uzskaiti veic Līguma 6.7.1.punktā noteiktā un pilnvarotā Pircēja atbildīgā kontaktpersona.
2.2. Par saņemto Preci un Pakalpojumiem Pircējs maksā Pārdevējam 1 (vienu) reizi kalendārajā mēnesī 10 (desmit) darba dienu laikā pēc attiecīgā Pārdevēja rēķina saņemšanas dienas.
2.3. Rēķinu par iepriekšējā kalendārajā mēnesī pārdoto Preci un Pakalpojumiem Pārdevējs iesniedz Līguma 2.7.punktā noteiktajā kārtībā līdz kārtējā mēneša 5.datumam. 
2.4. Rēķinu apmaksu Pircējs veic ar pārskaitījumu uz Līgumā norādīto Pārdevēja bankas norēķinu kontu. 
2.5. Papildus Pārdevējs katru mēnesi līdz kārtējā mēneša 5.datumam uz e-pasta adresi: ___un līdz kārtējā mēneša 10.datumam pa pastu uz Pircēja juridisko adresi vai e-pasta adresi: ___ iesniedz Pircējam detalizētu atskaiti par iepriekšējā kalendārajā mēnesī veiktajiem darījumiem ar Pircējam izsniegtajām Degvielas kartēm. 
2.6. Ja Pārdevējs ir nokavējis Līguma 2.3.punktā noteikto rēķina iesniegšanas/iesūtīšanas termiņu, tad Pārdevēja ikmēneša rēķina apmaksas termiņš automātiski tiek proporcionāli pagarināts par nokavēto rēķina iesniegšanas dienu skaitu.
2.7. Puses vienojas, ka Pārdevējs sagatavo rēķinu strukturēta elektroniskā rēķina formā .xml un .pdf, kas ir derīgi bez paraksta (turpmāk – e-rēķins) un nosūta e-rēķinu uz Pircēja eAdresi: REKINI@40003038621. Ja Pārdevējs veic e-rēķina nosūtīšanu uz šajā punktā norādīto eAdresi, tiks uzskatīts, ka e-rēķins ir nogādāts Pircējam un Pircējs to ir saņēmis datumā, kurā tas tiek iesūtīts minētajā eAdresē.  Gadījumā, ja rodas šaubas par e-rēķina saņemšanu, Pārdevējam ir pienākums pierādīt e-rēķina izsūtīšanas faktu. Ja Pircējs nomaina eAdresi, Pircējam 5 (piecu) darba dienu laikā rakstiski paziņo Pārdevējam jauno eAdresi.

3. PUŠU PIENĀKUMI
3.1. Līguma 6.7.1.punktā noteiktā un pilnvarotā Pircēja atbildīgā kontaktpersona apņemas savlaicīgi aizpildīt Pārdevēja Degvielas karšu pieteikuma veidlapu, norādot visu Degvielas karšu izgatavošanai un turpmākai to izmantošanai nepieciešamo informāciju.
3.2. Pircējs apliecina, ka jebkura persona, kuras rīcībā ir Pircējam izsniegtā Degvielas karte un kura zina tās PIN kodu, ir uzskatāma par Pircēja pilnvarotu personu degvielas un/vai auto piederumu iegādē.
3.3. Ja Degvielas karte ir nozaudēta, nozagta vai bojāta, tad Degvielas kartes lietotājam par to nekavējoties ir jāziņo Pārdevējam nosūtot informāciju uz e-pasta adresi: ___ un mutiski zvanot uz tālruņa Nr.: ___.
3.4. Pircējs apņemas savlaicīgi veikt Līgumā noteiktos maksājumus.
3.5. Pārdevējs apņemas 5 (piecu) darba dienu laikā no Līguma abpusējas parakstīšanas dienas bez maksas izgatavot un izsniegt Pircējam 30 (trīsdesmit) Degvielas kartes, kas nepieciešamas degvielas un auto preču iegādei Pārdevēja DUS.
3.6. Pārdevējs ir atbildīgs par Degvielas karšu izgatavošanu, izsniegšanu, izmantošanas nodrošināšanu un piegādi Pircējam, tajā skaitā, arī gadījumos, kad Degvielas karte tiek pazaudēta vai nozagta. Bojātu Degvielas karti Pārdevējam 5 (piecu) darba dienu laikā no Līguma 3.3.punktā minētā paziņojuma saņemšanas dienas bez papildus samaksas ir jāapmaina pret derīgu.
3.7. Pārdevējs apņemas nodrošināt degvielas kvalitāti atbilstoši Latvijas Republikā spēkā esošajiem normatīvajiem aktiem, standartiem un izsniegtajam degvielas atbilstības sertifikātam.
3.8. Pārdevējs apņemas savlaicīgi Līgumā noteiktajos termiņos nosūtīt Pircējam Līgumā noteiktos rēķinus (Līguma 2.3.punkts) un ikmēneša atskaites (Līguma 2.5.punkts).
3.9. Pārdevējs Līguma izpildē neietvers Krievijas Federācijas un Baltkrievijas Republikas izcelsmes preces vai pakalpojumus.

4. PUŠU TIESĪBAS UN ATBILDĪBA
4.1. Ja Pircējs ir nokavējis Līgumā noteikto rēķinu apmaksas termiņu, Pārdevējs ir tiesīgs piemērot Pircējam līgumsodu 0,5% (nulle, komats, pieci procenti) apmērā no nesamaksātās summas par katru nokavēto dienu, bet ne vairāk kā 10 % (desmit procenti) no nesamaksātās summas.
4.2. Ja Pārdevējs nenodrošina Pircēju ar Līguma 1.3.punktā pielīgto Pakalpojumu un Preču nepārtraukto pieejamību, tad Pircējam ir tiesības piemērot Pārdevējam līgumsodu 50,00 euro (piecdesmit euro un 00 centi) apmērā par katru šādu gadījumu. 
4.3. Ja Pārdevējs pārdod Pircējam nekvalitatīvu un/vai Līguma nosacījumiem neatbilstošu Preci vai Pakalpojumu, tad Pircējs ir tiesīgs piemērot Pārdevējam līgumsodu attiecīgās nekvalitatīvās/neatbilstošās Preces vai Pakalpojuma vērtībā.
4.4. Gadījumā, ja Pircējs konstatē Līguma 3.9.punkta pārkāpumu, Pircējam ir tiesības piemērot Līguma 4.2.punktā noteikto līgumsodu, kā arī, neatlīdzinot tādējādi radušos jebkādus zaudējumus, izdevumus un neveicot nekādu kompensāciju izmaksu, paziņot Pārdevējam par vienpusēju atkāpšanos no Līguma. Atkāpšanās gadījumā, Pārdevējs maksā līgumsodu 10 % (desmit procenti) apmērā no Līguma summas.
4.5. Visā Līguma darbības laikā noteiktā līgumsoda kopējais apmērs nedrīkst pārsniegt 10 % (desmit) procentus no Līguma summas.
4.6. Puses vienojas, ka Līguma izpildes termiņa nokavējuma gadījumā, Pircējs ir tiesīgs no Pārdevējam izmaksājamās atlīdzības ieturēt attiecīgo līgumsoda summu, bez iepriekšējas Pārdevēja piekrišanas. 
4.7. Līgumsoda samaksa nokavējuma gadījumā neatbrīvo Līguma Puses no saistību izpildes.
4.8. Pārdevējs garantē degvielas kvalitāti, atbilstoši izsniegtajam atbilstības sertifikātam. Strīdu gadījumā par degvielas kvalitāti pēc Pušu vienošanās tiek pieaicināta neatkarīga specializēta laboratorija, kas veic atlasīto degvielas paraugu laboratorisku pārbaudi, pielietojot Latvijas Republikā spēkā esošās naftas produktu pārbaudes metodes. Šādas laboratorijas pārbaudes rezultāti ir galīgi. 
4.9. Pārdevējs uzņemas pilnu materiālu atbildību par Pircēja automašīnu un/vai dīzeļģenerātoru bojājumiem, ja tie radušies Pārdevēja neatbilstošas un/vai nekvalitatīvas degvielas dēļ.
4.10. Pircējs ir tiesīgs Līguma darbības laikā salīdzināt piedāvātās degvielas cenas ar vidējo cenu līmeni Latvijas Republikas tirgū un pārtraukt Līguma darbību, ja piedāvātās degvielas cenas ar atlaidi ir lielākas nekā vidējās degvielas cenas Latvijas Republikas tirgū, un Pircējs nepiekrīt citai Pārdevēja piedāvātai cenai.
4.11. Pircējs, rakstiski paziņojot par to Pārdevējam, ir tiesīgs nekavējoties izbeigt Līgumu pirms termiņa šādos gadījumos:
4.11.1. ja Pircējs ir  konstatējis, ka Pārdevēja neatbilstošās un/vai nekvalitatīvās degvielas dēļ Pircēja automašīnām un/vai dīzeļģenerātoriem ir nodarīti bojājumi;
4.11.2. ja Pārdevējs nespēj nodrošināt nepārtrauktu degvielas piegādi atbilstoši Līguma nosacījumiem;
4.11.3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (turpmāk – Sankcijas). Pārdevējs apliecina, ka:
4.11.3.1. Līguma izpildē netiks iesaistītas tādas personas vai komersanti, pret kuriem noteiktas Sankcijas;
4.11.3.2. nekavējoties rakstiski informēs Pircēju gadījumā, ja pret Pārdevēju, kādu tā valdes vai padomes locekli, patieso labuma guvēju, pārstāvēt tiesīgo personu vai prokūristu, tiks piemērotas Sankcijas, kā arī informēs par jebkurām citām sankcijām, kas stājušās spēkā, vai stāsies spēkā nākotnē un varētu būt attiecināmas uz šo Līgumu;
4.11.3.3. ievēros normatīvos aktus un starptautiskos instrumentus attiecībā uz Sankcijām, un uzņemas atbildību par to ievērošanu;
4.11.3.4. ievēros šajā Līgumā noteikto kārtību attiecībā uz Sankcijām.
4.11.4. ja Pārdevējs ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmā Pārdevēju ir atbrīvojusi no naudas soda vai naudas sodu ir samazinājusi.
4.12. Gadījumā, ja Līgums tiek izbeigts Pārdevēja pienākumu nepildīšanas un/vai nekvalitatīvas pildīšanas rezultātā, tad Pārdevējam ir pienākums pilnā apjomā atlīdzināt Pircējam visus tā nodarītos zaudējumus.
4.13. Pircējs ir tiesīgs vienpusēji atkāpties no Līguma bez pamatota iemesla 10 (desmit) darba dienas iepriekš par to rakstveidā informējot Pārdevēju. Šajā gadījumā Līguma Pusēm jāizpilda savas saistības, kuras bija radušās pirms paziņojuma saņemšanas par Līguma izbeigšanu. 
4.14. Gadījumā, ja kādai no Pusēm ir pasludināts maksātnespējas process, Līgums tiek izbeigts ar maksātnespējas pasludināšanas dienu bez atsevišķas vienošanās par Līguma izbeigšanu.

5. STRĪDU IZSKATĪŠANAS KĀRTĪBA
5.1. Visi strīdi un domstarpības, kas rodas starp Līguma pusēm  Līguma darbības laikā, tiek risināti savstarpēju sarunu ceļā. Ja pusēm neizdodas 10 (desmit) darba dienu laikā vienoties par strīda vai domstarpības risinājumu pārrunu ceļā, tad jebkurš strīds, domstarpība vai prasība, kas izriet no Līguma, skar to vai tā pārkāpšanu, izbeigšanu, grozīšanu, iztulkošanu vai spēkā esamību un/vai neesamību, tiks galīgi izšķirts tiesā Latvijas Republikā noteiktajā kārtībā.

6. CITI NOTEIKUMI
6.1. Līgums stājas spēkā tā abpusējas parakstīšanas dienā un paredz Preču piegādi un Pakalpojuma sniegšanu 36 (trīsdesmit sešus) mēnešus – no 2027.gada 1.februāra līdz 2030.gada 31.janvārim (ieskaitot), nepārsniedzot kopējo Līguma 2.1.punktā norādīto Līguma kopējo summu. 
6.2. Gadījumā, ja Līguma darbības laikā Līguma summa nav iztērēta, Pusēm ir tiesības rakstveidā noslēgt vienošanos par Līguma termiņa pagarināšanu uz termiņu, kas nav ilgāks kā 6 (seši) mēneši. 
6.3. Gadījumā, ja tiek sasniegta Līguma 2.1. punktā noteiktā Līguma kopējā summa, tad Līgums tiek automātiski izbeigts pirms Līguma 6.1. punktā noteiktā termiņa, izpildot Pušu savstarpējās saistības, kas radušās pirms Līguma izbeigšanas dienas pilnā apmērā.
6.4. Līguma nosacījumi ir saistoši Līguma Pušu tiesību un saistību pārņēmējiem.
6.5. Nepārvaramas varas gadījumā Līguma puses pārrunu ceļā risina jautājumu par savu saistību izpildi un tiesību izlietošanu, kuras izriet no šī Līguma. Ja, kāda no Līguma pusēm atsaucas uz nepārvaramu varu, tad šī puse arī pierāda nepārvaramas varas apstākļu pastāvēšanu.
6.6. Nepārvarama vara Līguma izpratnē ir dabas stihijas, katastrofas, karš un jebkura rakstura kara operācijas, blokāde, eksporta un importa aizliegums, epidēmijas, kā arī jebkura objektīva ārkārtas rakstura neizpilde, kurus puses nav paredzējušas un nevarēja paredzēt.
6.7. Šī Līguma ietvaros Puses nosaka un pilnvaro savas atbildīgās kontaktpersonas:
6.7.1. no Pircēja puses: ___ (tālrunis: ___, e-pasts: ___) vai viņa prombūtnes laikā ___ (tālrunis: ___, e-pasts: ___);
6.7.2. no Pārdevēja puses: ___ (tālrunis: ___, ___) vai viņa prombūtnes laikā ___ (tālrunis: ___, e-pasts: ___).
6.8. Līguma 6.7.punktā noteiktās Pušu pilnvarotās kontaktpersonas ir tiesīgas veikt Līguma izpildes koordinēšanu, parakstīt Aktus, bet nav tiesīgas veikt grozījumus Līgumā un tā pielikumos.
6.9. Grozījumi un papildinājumi Līguma tekstā ir juridiski saistoši pusēm tikai gadījumā, ja tie ir sagatavoti rakstiski un ir abpusēji parakstīti.
6.10. Līgums sagatavots uz 5 (piecām) lapām un parakstīts elektroniski ar drošu elektronisko parakstu, kas satur laika zīmogu. 

7. LĪGUMA PIELIKUMI
7.1. Līguma 1.pielikums “Tehniskā specifikācija” – uz ___ (___) lapām;
7.2. Līguma 2.pielikums “Finanšu piedāvājums” – uz ___ (___) lapas;
7.3. Līguma 3.pielikums “Tehniskais piedāvājums” – uz ___ (___) lapām.
7.4. Gadījumā, ja tiek konstatētas pretrunas starp Līguma tekstu un to pielikumiem, Puses ir vienojušās, ka noteicošais ir Līgums un tad sekojoši pielikumi to pievienotajā kārtībā.  

8. PUŠU REKVIZĪTI

	PIRCĒJS: 
VAS “Latvijas gaisa satiksme”
Muzeju iela 3, Lidosta “Rīga”,
Mārupes novads, LV-1053
PVN reģ. Nr.: LV 40003038621
Banka: AS “SEB Banka”
Kods: UNLALV2X
Konts: LV20UNLA0003029070855

*Dāvids Tauriņš,
valdes priekšsēdētājs 

*Aivars Pūcītis,
valdes loceklis


	PĀRDEVĒJS:






*Parakstīšanas datumus skatīt laika zīmogā
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

